Hugo, dominus Brecensis, quoniam que facta fiunt cum tempore transeunt et ea que pro helemosina Deo servientibus confereuntur, et ea propter, Ego Hugo, laudante Symone fratre meo, prece et monitu matris mee F., ecclesie de Mesnilo liberaliter concessi ad usum Brecensium hominum cursum unius quadrige ad usum ardendi tantum. Et ut firmius memorie commandaretur, sigillo meo et sigillo fratris mei sicut inferius patet signatum est. Hujus rei testes sunt: Fromundus de Plaiostro, Leonus, Hugo nepos Fromondi, abbas. Petrus Regnes, Hoto, Paganus de Baia, Bonardus, filius Belardi, Petrus capellanus, Garinus capellanus, Hudricus de Peiaco, Robertus, Hugo. Factum est hoc anno ab incarnatione Domini MCºLº.